Държавен вестник, бр. 96, 2025 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  96
Работната среда в предприятията за производство на тапицирани мебели се 
характеризира със завишени нива на шум, прах, химически вещества, които надхвърлят 
пределно допустимите норми. Тези условия на труд налагат задължително да се използва 
защитно работно облекло, маски за лице, ръкавици, очила, защитни приспособления за 
предпазване от шум и др. 
Работното време  е с нормална продължителност съгласно Кодекса на труда. 
В професионалната си дейност завършилите втора степен на професионална 
квалификация по професията следва да проявяват съобразителност, чувство за 
отговорност и умения да реагират правилно в критична ситуация. Необходимо е да 
осъществяват ефективна комуникация с колеги, с клиенти, с ръководството на 
предприятието и да умеят да работят в екип. 
2.3. Трета степен на професионална квалификация по професията 
Завършилите трета степен на професионална квалификация по професията 
извършват трудови дейности,  свързани с проектирането и производството на тапицирани 
мебели, производството и реставрацията на стилни мебели и съвременни и стилни 
декорации.   
В професионалната си дейност работят с конструктивна документация на мебелни 
изделия; съблюдават  правилата за чертане, конструиране и проектиране на видове мебели 
и  интериор за жилищни, обществени сгради и офиси.   
В хода на своята работа подбират и  подготвят тапицерски  и дървесни материали; 
работят с универсални и специализирани  машини и съоръжения; настройват за работа и 
поддържат инструменти; произвеждат тапицирани изделия  и извършват монтаж; 
извършват ремонт или реставрация на  тапицираните изделия,  изработват съвременни и 
стилни декорации; контролират качеството на изработка във всеки етап от 
производството;  конструират и проектират тапицирани изделия, умеят да  съставят и 
разчитат технологична документация на тапицирани изделия. Те съставят  спецификации 
на детайли, агрегати и изчисляват разходните  норми за основните и спомагателните 
материали за реставриране на стилни  мебели. При извършване на трудовите си дейности 
прилагат правилата за здравословни и безопасни условия на труд и осъществяват 
превантивна дейност за опазване на околната среда.   
Способни са да прилагат  нормативната уредба за създаване на малко или средно 
предприятие, както и  да планират, организират и контролират дейността му.   
Могат да работят в производствени помещения с машини и съоръжения и на 
работни места за изработване на тапицирани изделия, могат да работят в складове за 
материали и готова продукция, в  дизайнерски бюра. Те отговарят за качеството на  своята 
работа, на работата на други работници, както и за качеството на  произведената 
продукция. Могат да организират и контролират технологичния процес в съвременното  
производство и реставрация на тапицираните мебели. 
В своята професионална дейност завършилите трета степен на професионална 
квалификация по професията използват следните предмети и средства на труда:   
− суровини, основни и спомагателни материали, обков, масивна дървесина; 
дървесни материали – плочи от  дървесни частици, плочи от дървесни влакна, слоеста 
дървесина,  шперплат и др.; спомагателни материали – шкурки, лепила, лакове, бои, 
байцове,  обков, опаковъчни материали;   
− машини и съоръжения при производство на тапицирани мебели; 
− ръчни инструменти и приспособления;   
− средства за вътрешнозаводски транспорт, опаковъчна техника, контролно- 
измервателни уреди, компютър;